Ранг листа кандидата за инструкторе и распоред тестирања

Тестирање кандидата за избор инструктора који ће обављати пописне радње на територији општине Чајетина, обавиће се 12. јула у терминима и по распореду, који је у оквиру Ранг листе кандидата за инструкторе, објављен на сајтовима Републичког завода за статистику и општине Чајетина.

Позивају се кандидати за инструкторе, да се у складу са одређеним терминима, одазову на тестирање које ће се обавити у згради Општинске управе Чајетина, у просторијама мале сале.

Кандидати су у обавези да са собом понесу и Комисији за избор, доставе:

- фотокопију личне карте или очитану личну карту или фотокопију пасоша;

- фотокопију дипломе или потврду образовне установе о стеченој стручној спреми и оригинал на увид;

- уверење о некажњавању (издаје МУП – не старије од 6 месеци);

- уверење да се против кандидата не води кривични поступак и да није покренута истрага (издају основни судови – не старије од 6 месеци);

- доказ о радно правном статусу ( незапослени – потврду из НСЗ или из ПИО; запослени – потврду од послодавца са наведеном дужином радног времена; пензионери – последњи пензиони чек или решење о пензији).

Тестирање кандидата за инструкторе обавиће се кроз тестирање познавања рада на рачунару, који је елиминациони и траје 15 минута (10 питања и практични задатак) и разговор са Комисијом за избор, који обухвата пет области: комуникативност; доступност/сарадљивост; тимски рад/лидерство, уважавање других; вештине презентовања и општи утисак о кандидату.

Информације о тестирању кандидата могу се добити по захтеву који се упућује на адресу електронске поште nacelnik@cajetina.org.rs